JohanHeinsen/ENO huggingface dataset:
Aalborg Stiftstidende, 1832-08-20
At Fornyelsestiden til Klasse=Lotteriets 4de Trækning er udløben den 27de Dennes, bringes herved i behagelig Erindring. Aalborg, den 20de August 1832. Grønnerup.
Aalborg Stiftstidende, 1832-08-20
En Beboelsesleilighed, bestaaende af 2 Værelser med Kjøkken, Spisekammer og øvrige Bekvemmeligheder, samt Hauge, kan faaes tilleie til Michaeli Flyttetid. L. Wang.
Aalborg Stiftstidende, 1832-08-20
God Kirsebærviin faaes hos Cathrine sal. Borregaard. Haar til Fruentimmerkrøller samt falmede Krøller farves ægte i alle brugelige Couleurer af Madame Meier, i Skolegaden. Tilleie ere trende Værelser med Kjøkken, Spisekammer, Loftrum og øvrige Beqvemmeligheder, som kan strax eller til næstkommende Fløttetid tiltrædes. Brasch's Enke, paa Gravens Gade.
Aalborg Stiftstidende, 1832-08-20
Hvor 2 duelige Grøftkastere strax kan erholde Arbeide, anvises af Stiftsbogtrykkeriet.
Aalborg Stiftstidende, 1832-08-20
Chocolade. Fineste Vanilie J 1. 72 Sk. Dito 64 Sk. Dito 48 Sk. Dito med Islandsk Mos og Candis 72 Sk. Dito Sundheds 72 Sk.
Aalborg Stiftstidende, 1832-08-20
Fiin Kryder, 36 Sk. Tages 10 Pund gives 8 pCent Rabat hos Worm, paa Algaden.
Aalborg Stiftstidende, 1832-08-20
Gommel Bourdeaux Viinedike, den bedste til Syltning, faaes hos Worm, paa Algaden.
Aalborg Stiftstidende, 1832-08-20
Friske krydrede Ansioser, i større og mindre Deele, samt gode lybske Pølser faaes fremdeles hos Worm, paa Algaden.
Aalborg Stiftstidende, 1832-08-20
Uagtet Restancelisterne over Skatter og Afgivter for det første Halvaar 1832 nu ere udfærdigede og approberede til Jnddrivelse ved Udpantning, saa bliver de dog endnu i 8 Dage fra Dato at regne henlagte hos Skatte casserer Lütken, hvor Restancesummerne saaledes i den Tid, uden Omkostninger for Yderne kan indbetales, men fra saadan Tids Forløb vil Udpantning blive iværksat saavel for Skattesummerne som Gebyhrerne. Hvilket herved bekjendtgjøres som Advarsel, overeensstemmende med Fr. af 2den Juni 1830. Aalborg Byfoged-Contoir, den 18de August 1832. Schmidt.
Aalborg Stiftstidende, 1832-08-20
At Nyhavns Raffinaderie i Kjøbenhavn, har sit Oplag af Sukker og Sirup hos Undertegnede, bringes herved til behagelig Efterretning. Aalborg, den 15de August 1832. Frid. Akkermann.
Aalborg Stiftstidende, 1832-08-20
Licitationer. Torsdagen 23de Dennes, om Formiddagen Klokken 10 bliver paa Raadstuen afholdt Licitation over Opførselsen, af et Steen=Bolværk mod Aaen, ved det militaire Sygehuus, efter Conditioner, som forinden ligge til Eftersyn paa Undertegnedes Contoir. Aalborg, den 18de August 1832. Schmidt, Justitsraad og Byfoged.
Aalborg Stiftstidende, 1832-08-20
Auctioner. Ved Auction paa Nyhavn sælges, Onsdag den 22de August, Eftermiddag Kl. 3, et lidet Parti Tommer og Bord, nogle i Bielker og 11 borede Pompetræer, 7 a 10 Alen lange; indført fra Arendal med Skipper Jens Sørensen. Søren Winkel.
Aalborg Stiftstidende, 1832-08-20
Jfølge Begjæring af Procurator Nørbye i Frederikshavn, som bemyndiget af Skifteretten i afgangne Major, Ridder, Herredsfoged Westenholz's Dødsbo, bliver den bemeldte Bo tilhørende, heri Skagen under Matr. Nr. 200 beliggende, Gaard med tilhørende Hauge af omtrent 1 1/2 Skp. Lands Størrelse, stillet til Bortsalg ved 3de Auctioner, som afholdes: Onsdagen den 12te September d. A., 26de 10de October hver Dags Formiddag Kl. 10. De 2 første Auctioner af holdes paa Raadstuen her i Byen og 3die og sidste Auction paa selve Gaarden, der bestaar af 3 Længder, nemlig: a) Vaaningshuus, 11 Fag af Muur og Fyrrebindingsværk, beqvemt indrettet til Beboelse endog for en temmelig stor Familie, med i Værelserne værende 2 Vindovne. b) Østre Sidehuus, 12 Fag Ege= og Fyrre=Bindingsværk, udvendig beklædt med Fiel, indrettet til Værelser, Bryggers med Bagerovn, Tørvehuus med mere. c) Vestre Huus, 11 Fag, af samme Bygningsmaade som det østre Huus, indrettet til Lade og Stald, Samtlige Bygninger ere tækkede med Straa og ialt brand assurerede til 1400 Rbd. Sølv. Conditionerne ere forinden til Eftersyn saavel paa Undertegnedes Contoir som hos Procurator Nørbye i Frederikshavn. Denne Bekjendtgjørelse tjener tillige til enhver Vedkommendes Efterretning, i Overeensstemmelse med Placater 22de April 1817. Skagens Byfoged-Contoir, den 8de August 1832. v. Bergen.
Aalborg Stiftstidende, 1832-08-21
Tyskland. J Baden, hvor den østerrigske Keisersamilie for Tiden opholder sig, gjorde en Stimand den 9de August et heldigviis mislykket Forsøg paa at myrde Kronprindsen, der tillige fører Titel af Konge af Ungarn. Han havde om Morgenen tidlig, ledsaget af sin Kammerherre, begivet sig paa Veien til den smukke Helenedal, for der at gjøre en Spadseretour, da inden han endnu var heelt ude af Byen, - en Terzerol blev affyret paa ham. Kuglen traf paa det venstre Skulderblad, men saa mat, at den blev liggende i Overkjolens Foder, uden at tilføie H. M. nogen Skade. Tre Mennesker, som befandt sig i Nærheden, sprang, da de hørte Skuddet, øieblikkelig til for at gribe Morderen, men inden de kunde naae ham, havde han allerede affyret en anden Terzerol ind i Munden paa sig selv, men som dog ikke saarede ham videre, end at han endnu kunde lægge an med en tredie Pistol paa den første af dem, der vilde anholde ham. Dog - Pistolen klikkede og Niddingen blev greben. Det er en pensioneret Officeer af ryggesløs Van deel, som for ikke længe siden havde ansøgt Kongen af Ungarn om et Laan af 900 Gylden. Han fik kun 100 som en Gave, og heri mener man at finde Anledningen til hans skrækkelige Beslutning. Det Saar, han har bibragt sig selv, er ikke dødeligt og lykkeligviis synes alle 3 Terzeroler at have været meget slet ladte. Kongen begav sig strax personlig hen til Keiseren for at underrette ham omdet Forefaldne og berolige ham. Forbryderen, som nær var bleven reven ihiel af Almuen i Baden, er samme Dags Eftermiddag, efter at et summarisk Forhør var optaget paa Raadhuset, bleven bragt til Vien og overleveret Krigsretten.
Aalborg Stiftstidende, 1832-08-21
Kongen af Vürtemberg er vendt tilbage fra sin italienske Reise. J Livorno havde han modtaget Efterretningen omden Erklæring, hvormed Ministeriet havde ledsaget Bekjendtgjørelsen af Forbundsdagens Beslutninger, og ved et Rescript, dateret Livorno den 3die August, har han fuldkommen stadfæstet ovenmeldte Erklæring. Dette Rescript bekjendtgjøres nu igjennem Regjeringsbladet og lyder saaledes: Vilhelm &c. Vi gjøre herved vitterligt, at Vi, efterat være kommet til Kundskab om den af Vort Ministerium udstædte og Bekjendtgjørelsen af Forbundsbeslutningerne af 28de Juni tilføiede Erklæring af 28de Juli, finde Os foranledigede til herved at bifalde hiin vort Ministerraads Erklæring i hele sit Omfang og formelig stadfæste de i samme indeholdte Tilsagn, for saaledes desto fuldkomnere at berolige Vore troe Undersaatter i Anledning af de vidtudbredte falske Forestillinger og hine Beslutningers Natur og Hensigt, der ere komne til Vor Kundskab.
Aalborg Stiftstidende, 1832-08-21
J Bayern ere Forbundsbeslutningerne endnu ikke bekjendtgjorte, men der indløbe jevnlig Adresser til Regjeringen fra de forskjellige Provindser, i hvilke disses Jndvaanere yttre det Ønske og Haab, at Statens Forfatning vil blive haandthævet i alle sine Punkter. Aarsagen til, hvorfor hine Beslutninger endnu ikke ere bekjendtgjorte i denne største af Tysklands constitutionelle Stater, skal ligge deri, at Regjeringen ei endnu er aldeles enig om Maaden at iværksætte dette paa.
Aalborg Stiftstidende, 1832-08-21
Syrien. Vicekongen af Ægypten har nu erholdt en officiel Beretning fra sin Søn om Jndtagelsen af Damask, som fandt Sted den 18de Juni, og bekjendtgjort samme. Staden var kun svagt besat, Jbrahim fandt kun liden Modstand og i Staden selv aldeles ingen, da Gouverneuren i Forveien havde forladt samme og taget sine faa Tropper med. Fra Damask - hedder det fremdeles i den ægyptiske Beretning - vil Armeen marschere til Aleppo for at besætte de Bjergpasser, gjennem hvilke Tyrkerne maa debouchere, hvis de ville giøre Jbrahim Besiddelsen af Syrien stridig; deres Stridskræfter i denne Provinds bestaaer kun af 10000 Mand irregulaire Tropper, som staae forskandsede ved Hamah. Denne skyndsomt befæstede Leir kan imidlertid kun gjøre svag Modstand og sandsynligviis vil Jbrahim ved Enden af Maaneden kunne være i Aleppe; han har afsendt 20000 Mand for at observere Leiren ved Hamah og staaer endnu selv med 30000 Mand i Damask. 2 nye Regimenter ere afgangne til ham fra Cairo. Den ægyptiske Flaade krydser endnu uden for Alexandrien og vil forblive der saalænge, indtil den har faaet Efterretning om, at den tyrkiske Flaade er løbet ud i Middelhavet. Hiin bestaaer nu af 1 Linieskibe paa 100 Kanoner (hvoraf dog det ene først om 11 Dage bliver aldeles seilferdigt) 8 Fregatter, blandt hvilke 6 paa 60 Kanoner, 15 Corvetter og Brigger, 6 græske Brandere og 1 Dampskib. De 2 Linieskibe commanderes af 2 Franskmænd, 1 Englænder og en ung i Toulon dannet Tyrk.
Aalborg Stiftstidende, 1832-08-21
Private Efterretninger fra Syrien over Livorno og endnu senere fra Constantinopel af 19de Juli over Ungarn melde, at det i Slutningen af Juni omsider er kommet til alvorlige Fægtninger imellem de tyrkiske og ægyptiske Tropper, i hvilke de første ere blevne slagne. J Constantinopel selv herskede stor Bestyrtelse. Den tyrkiske Flaade har endelig forladt Dardanellerne, men synes endnu at dvæle i Archipelaget. J den tyrkiske Hær hersker stor Desertion og Jbrahims Hær forstærkes meget ved Overløbere.
Aalborg Stiftstidende, 1832-08-21
Belgien. Østerrig har nu fuldkommen anerkjendt dette Riges Uafhængighed, thi den belgiske Gesandtskabssecretair har den 5te August havt en høitidelig Audients hos Keiseren af Østerrig, der modtog ham paa det Forbindtligste og bevidnede sin Fornøielse over at kunne træde i Forbindelse med den nye Stat, samt i Anledning af Tilkjendegivelsen om at Baron v. Lo snart vilde indfinde sig som belgisk Gesandt, yttrede, at han med Glæde vilde modtage ham i denne Egenskab. Baron v. Loe er paa sin Reise allerede passeret Nürnberg.
Aalborg Stiftstidende, 1832-08-21
Naar Kongeparret vil holde sit Indtog i Brüssel, er endnu ikke afgjort. Det hedder, at Kong Leopold ved Sammenkomsten i Compiegne har erklæret sin nuværende Svigerfader, at han, i Henseende til eet Punkt af Conventionen med Holland, aldrig kunde give efter, nemlig i Henseende til Skibsfarten paa Schelde. Iøvrigt ere Rygterne om de belgiskehollandske Anliggenders egentlige Standpunkt endnu aldeles modstridende og det Rigtigste formodentlig, at endnu Intet er afgjort.
Aalborg Stiftstidende, 1832-08-21
Obersten ved et af de i Compigne forsamlede Regimenter fik nylig et heftigt Anfald af Cholera, idet han efter fuldendt Mynstring drak et Glas Jislimonade og døde Natten efter.
Aalborg Stiftstidende, 1832-08-21
Blandede Efterretninger. Natten til den 30te Juli blev Skipper Thilemann fra Koblenz skudt paa Gaden i Maintz af en østerrigsk Skildvagt, og to af hans Ledsagere - man siger hans Brødre, - saarede med Bajonetstik, disse sidste ere hæftede. Sagen undersøges, og man venter med Længsel Resultatet, da man haaber at erfare en fyldestgiørende Grund fra Skildvagtens Side for dette Drab, der i modsat Fald er at betragte som Mord. Den af sin sørgelige Criminalproces bekjendte, og til en Tid meget omtalte, Kjøbmand Peter Fonk, døde den 9de i Flekken Goch. I Kirken St. Mery blev der holdt Sjælemesse for den afdøde Hertug af Reichstadt, der iblandt mange Andre bivaantes af hans Faders gamle Vaabenbrødre Hertugen af Bassano og General Bertrand.
Aalborg Stiftstidende, 1832-08-21
Efter det svenske Tidsskrivt for Heste Elskere og Landmænd er der i Aaret 1830 indført til Frankrig 17933, Heste, fra Holsteen, Schveitz, Tydskland og England, samt udført 2967, hvoraf de fleste gik til Sardinien, Spanien og England. Til Sverrig er i de 5 Aar fra 1826 til 30 kun indført 1353 Heste, hvorunder dog ikke er beregnet det store Antal Heste, der udføres fra Norge til Jemteland, Vermeland og Baghus=Lehn, samt alle de, der indsmugles i Skaane fra Danmark.
Aalborg Stiftstidende, 1832-08-21
J London løb nylig et Dampskib af Jern, bestemt forde ostindiske Floder, fra Stabelen. Det er et Slæbeskib, 125 Fod lang og med Undtagelse af Dækket, heelt at Jern, hvis Tykkelse afviger fra 1/4 til 1/2 Tomme. Dets Udvortes er aldeles som et andet Dampskib. Maskinen er af 60 Hestes Kraft med vibrerende Cylindere, efter en patenteret Opfindelse af Hr. Maudshays. Fartøiet stak, foruden Maskineriet, men med 100 Personer ombord, kun 13 1/2 Tommer dybt og maa i det Hele ikke komme til at stikke dybere end 2 1/2 Fod. Vægtens Besparelse var ogsaa den egentlige Grund hvorfor man havde taget Jern; men de ere ogsaa betydelig bedre Kjøb, da et saadant Fartøi med Maskineri, Ankere og Touge ikke engang koster 6000 Lst.
Aalborg Stiftstidende, 1832-08-21
Foruden den i Modena fra Livet dømte Greve af Ricci ere endnu 5 andre dømte til Galeistraf. De ere beskyldte for at have gjort Complot for at ville dræbe Hertugen.
Aalborg Stiftstidende, 1832-08-21
Det betydelige Tyveri i det store Kgl. Bibliothek i Paris er nu opdaget. Drousin hedder Hovedmanden; 17 Barrer og 7 Klumper fiint Guld fandtes hos ham, men desværre kun for 300 Franes Mynter.
Aalborg Stiftstidende, 1832-08-21
Den tyske Romandigter Herlofsohn har skudt sig i Leipzig over en ulykkelig Forlidelse.
Aalborg Stiftstidende, 1832-08-21
Fædrenelandet.
Aalborg Stiftstidende, 1832-08-21
Kjøbenhavn. Et høist interessant lille Skrivt har i disse Dage forladt Pressen under Tittel: "Til mine Medborgere, om Hr. Visbys Paaskeprædiken og Hr. Magister Lindbergs Misforstaaelser. Af en af Hr. VisbysTilhørere, L. L. Lohmann, Borger og Dreiermester i Kjøbenhavn." Forfatteren, der ikke har nydt nogen egentlig videnskabelig Dannelse, har desuagtet, ved Hjælp af en udbredt Læsning og en sund Fornuft, leveret en kort, simpel og ligefrem, men fuldkommen fyldestgiørende Gjendrivelse af samtlige Hr. Lindbergs beskyldninger mod Hr. Pastor Visby. Han bebreider først Magister Lindberg at han ikke tager et eneste Beviis af Bibelen, men desflittigere taler om Symbolerne, saa at man fristes til at antage, at han tvivler om, at Bibelen er Guds eget Ord.Han erklærer dernæst, at han selv kun anseer Symbolerne for Menneskeværk, der kan forandres efter Tid og Omstændigheder, ligesom danske Lov er forandret ved Rescripter og Forordninger, og tilstaaer i den Anledning, at han ikke kan give den Augsborgske Confession bifald i det Punkt om Arvesynden." Efter dernæst udførligen at have fremsat sin Anskuelse af den hellige Radvere og af den evige Fordømmelse, og viist, hvad Hr. Pastor Visby har lært derom, er fuldkommen overeensstemmende med den hellige Skrivt, omtaler han endnu til Slutningen Magisterens øvrige beskyldninger, og viser med faa Ord deres fuldkomne Ugrundethed. - Det Hele aander en saa sand Gudsfrygt, en saa levende Følelse af Ret og Sandhed, saa megen sund Sands, og i Almindelighed saa megen Natur, at Jngen uden Agtelse for Forfatteren vil lægge Bogen fra sig. Selskabet for pommersk Historie og Oldkyndighed har valgt Hr. Conferentsraad, Dr. og Professor juris J. F.W. Schlegel, C. af D. og Ridder af flere Ordener, til ordentligt Medlem.
Aalborg Stiftstidende, 1832-08-21
Den 13de solgtes ved 4de Auction Huset Nr. 207 i store Søndervoldsstrædet paa Christianshavn for 1435 Rbd. Sølv; Huset er assureret for 3500 Rbd. Sølv. Den 14de August solgtes ved 4de Auction for 2700 Rbd. r. S. Huset Nr. 113 i Holmensgade.
Aalborg Stiftstidende, 1832-08-21
Ved Auctionen over Logerne i det Kgl. Theater var Jndtægten i det Hele taget noget større end ifjor. J den kommende Saison vil ialt gives 205 Forestillinger; de ville aabnes med Tragedien Belisair, oversat paa Vers af Kongl. Skuespiller Holst.
Aalborg Stiftstidende, 1832-08-21
Ledige Embeder. Under det danske Cancellie: Poulsker Sognekald paa Bornholm, 220 Rd. - Grindsted og Grene Sognekald i Ribe Stift, 278 Rd. - Vorbasse og Heinsvig Sognekald i Ribe Stift, 214 Rd.
Aalborg Stiftstidende, 1832-08-21
Befordringer og Afgang. Under det danske Cancellie: Den 1ste August er Adjunct ved Odense Cathedralskole, J. H. T. Hanck efter Ansøgning i Naade entlediget fra hans Bestilling, som Bygningsconducteur i Fyens Stift; Landvæsenscommissair og Landinspecteur N. Juel udnævnt til Justitsraad, og Districtschirurg i Hiørring P. W. Synckenberg til Cancellieraad; Sognepræst for Utterslev Menighed paa Lolland N.C. Nannestad til Sognepræst for Østervelling, Helstrup og Grendsteen Menigheder i Viborg Stift; Examinatus juris H. L. Techt beskikket til Procurator ved samtlige Underretter paa de dansk-vestindiske Øer. Den 3die August er Hofbygmester og Bygningsinspecteur samt Medlem af Administrationen for Bygningsvæsenet J. H. Koch, R. af D. og Dorgsmd., udnævnt til virkelig Etatsraad; Brygger og Brændeviinsbrænder samt Formand for de eligerede Borgere i Helsingøer N. Svendsen til Agent med Rang i 7de Classe Nr. 1, Adjunct ved Stadsphysicatet i Kjøbenhavn Dr. med. B. Hoppe beskikket til Stadsphysicus i Kjøbenhavn; Cand. juris H. A. Schæffer til Procurator ved alle Over- og Underretter i Danmark, Høiesteret alene undtagen; Præst ved St. Hans Hospital og Lærer ved Roeskilde Cathedralskole P. Struck beskikket til Sognepræst for Refsnæs Menighed i Sjælland; ordineret Catechet og første Lærer ved Borgerskolen i Skielskjøer C. C. S. Andresen til Sognepræst for Hals Menighed i Aalborg Stift; personel Capellan for Græse og Sigerslevvester Menigheder i Sielland C. L. J. Thygesen til ordineret Catechet og første Lærer ved Borgerskolen i Rudkjøbing; Cand. theol. og Adjunct ved Sorv Academie L. J. N. Høyberg til Sognepræst for Høyberg og Elsborg Menigheder i Aarhuus Stift; Cand. theol. H. J. Kornerup til Sognepræst for Aadum Menighed i Ribe Stift; Cand. theol. og Adjunct ved Cathedralskolen i Roeskilde P. M. M. Storm til ordineret Catechet og første Lærer ved Borgerskolen i Kjøge: Cand. theol. C. Wesenberg til ordineret Catechet og første Lærer ved Borgerskolen i Trinitatis Sogn i Fredericia.
Aalborg Stiftstidende, 1832-08-21
Den 10de August, tjenstgjørende Kammerjunker hos Hs. Kgl. H. Prindsesse Vilhelmine Marie, C. E. v. Varden, fleth beskikket til Byfoged, Byskriver, Veier, Maaler og Vrager i Frederiksund samt Herredsfoged og Herredsskriver i Horns Herred; Cathechet ved Holmens Menighed og Overlærer ved Sø-Etatens Drengeskoler i Kjøbenhavn F. Plochrofs til Sognepræst for Thorup Menighed i Sielland; Cand. theol. J. Hjort til Capellan pro persona for Rødby og Ringsebølle Menigheder i Lolland; Skibsfører H.P. Hansen til Vaterschout i Kjøbenhavn.
Aalborg Stiftstidende, 1832-08-21
Kjøbenhavns Torvepriser, den 17de August. Rug, Td. 4 Rbd. 5 Mk. 8 s. a 5 Rbd. 3 Mk. 8 s. Hvede, Td. 7 Rbd. 4 Mk. 8 s. a 10 Rbd. - Mk. - s. Byg, 2radet Td. 4 Rbd. - Mk. 8 s. a 4 Rbd. 2 Mk. 8 s. Byg, bradet, Td. 3 Rbd. 4 Mk. 8 s. a 4 Rbd. - Mk. - s. Havre, Td. 2 Rbd. 2 Mk. - s. a 2 Rbd. 4 Mk. 4 s. Ærter, Td. 6 Rbd. 2 Mk. - s. a 7 Rbd. - Mk. 2 s. Røg. Flæsk, Lpd. 2 Rbd. 4 Mk. 8 s. a 3 Rbd. 1 Mk. - s. Grøns. Flesk, Lpd. 2 Rbd. 1 Mk. 12 s. a 2 Rbd. 2 Mk. 8 s. Smør, Pd. 2 Rbd. 1 Mk. 6 s. a 2 Rbd. 1 Mk. 8 s. Æg, Snesen Rbd. 1 Mk. 12 s. a 3 Rbd. 1 Mk. 14 s.
Aalborg Stiftstidende, 1832-08-21
Vexel=Cours. Kjøbenhavn, den 17de August. Hamborg 2 M. - a vista 214. Species 211. Species solgtes til 12 Rbmk. 10 1/2 s. Bank-Disconto 4 pCt. Norske Speciessedler pr. 100 Specier 152 a 152 1/2 R. i Sedler. Svenske Sedler pr. Rd. Rigsgjeld 45 a 45 1/2 Rbs. Tegn. 4 pCt. Kgl. Oblig. (u. R.) 90 191 Rbd. Sedler. Ditto over 20000 pr. Stk. - i Sedler. Ditto Ditto 84 3/4 i Banco. Natulb. Obl. (af Laanet 4de Fbr. 1820) 101 1/2 Rbd. r. S. Ditto Ditto 107 i Sedler. 4 pCt. uops. Rigsb.-Obl. 100 1 a 101 Rbd. r. S. 6 pCt. norsk Laan ved Hambro & Søn 102 a 102 1/2 i Banco. 4 pCt. Ditto Ditto 97 i Banco. 4 pCt. nye norske Obl. lyd. paa r. S. ved Ditto 98 i r. S. 4 pCt. uops. norske Statsoblg. 60 i Banco. 3 pCt. nye danske Obl. 66 1/2 a 67 L. St. Hamborg, den 17de August. Bourdeaux 188 1/2. Petersborg 9 12. London 2 M. 13 Mk. 13 s., k. S. 13 Mk. 14 1/2 s. Madrid 45 1/2. Cadix 45 ½. Lissabon 44 1/2. Amsterdam 2 M. 35, 55, k. S. 35, 40. Kjøbenhavn 212. Species 3 danno. Disconto ikke noteret.
Aalborg Stiftstidende, 1832-08-21
Odense, den 17de August. Imorges omtrent Kl. 8 1/2 afreiste Hs. K. H. Prinds Christian Frederik til Svendborg, hvorfra Høistsamme tager over Thorseng til Langeland og derefter til Faaborg. Herfra agter H. K. H. at begive Sig til Slesvig, og vil igjen over Augustenborg kunne ventes her tilbage den 27de eller 28de D. J Onsdags foretog H. K. H. en Jnspections reise til Kjerteminde og præsiderede igaar ved det patriotiske Selskabs Møde.
Aalborg Stiftstidende, 1832-08-21
Blandede Efterretninger. Hs. Majestæt har behaget allernaadigst at tillægge den danske Consul i Hull, Hr. W. C. Good, Prædicat af General-Consul. Priis=Opgave, udsat af Fyens literaire Selskab. Da det efter den hellige Skrifts almindelige Udbredelse i vore Dage maa ansees utvivlsomt, at dens Forklaring og Indprentning ved Bibelæsning maa være ikke blot hensigtsmæs. sig, men særdeles vigtig; saa troer Selskabet, at en videnskabelig Udvikling af Bibellæsningens Væsen, Vigtighed, Nødvendighed, dens Forhold til offentlig og huuslig Andagt, den retteste Tid og Maade til dens Jværksættelse, vil være af megen Jnteresse og stifte sandt Gavn. Fyens literaire Selskab fremsætter derfor som Priisopgave Besvarelsen og Udviklingen af fornævnte Thema. Til de indkommende Afhandlingers Bedømmelse og til, i fornødent Fald, at meddele veiledende Oplysning, hvis Tvivl om Theemaets Omfang og Grændser, m. v. skulde opstaae, har Selskabet af sin Midte udvalgt en Committee af 5 Medlemmer Som Premie for den Besvarelse, der af Committeen erkiendes Prisen værdig, udsætter Selskabet 200 Rbd. rede Sølv, hvorimod det da forbeholder sig Manuscriptet som sin Eiendom, efterdi det er Selskabets Øiemed, ved Besørgelsen af Priisskriftets Udgivelse i Trykken paa Selskabets Bekostning, og ved Uddeelelsen at et stort Antal Exemplarer gratis, at bidrage til, at Jnteressen for denne vigtige Gienstand vækkes og udbredes i en saa vid Kreds og i et saa rigt Maal, som muligt. Afhandlingerne indsendes anonymt med Devise og Navnseddel inden den 1ste Mai 1833. til Selskabets Vicepræses, Biskoppen over Fyens Stift.
Aalborg Stiftstidende, 1832-08-21
Hs. M. Kongen har benaadet eligeret Borger og Kjøbmand i Hiørring, Thomas Pedersen, og Sognefoged Lars Nielsen af Gjeraa i Dronninglund Sogn, Hjørring Amt, med Dannebrogsmændenes Hæderstegn.
Aalborg Stiftstidende, 1832-08-21
Hr. Commandeurcapitain Wulff, Overlods i Sjællands District, har offentligen kundgjort Følgende til Efterretning for de Søfarende. "De fra Østersøen ankomne Skibe, som agte sig igjennem Drogden, og attraae Lods fra Dragø, holde dem sædvanlig heel østlig i Farvandet, naar de nærme sig Dragø Sandrevs=Tønde, af Frygt for at komme Grundene for nær, og hvorved medgaaer lang Tid for Lods baadene at krydse op til Skibene. For saaledes at undgaae unødvendigt Ophold, er der truffen den Foranstaltning, at naar Lodsbaadene vise Flag fra Hokken af Seilet, kunne Skibsførerne trygt holde ned til Lodsbaadene uden at staae Fare for at komme paa Grund.
Aalborg Stiftstidende, 1832-08-21
Justitsraad, Professor Dr. Hegewitsch i Kiel har bragt til offentlig Kundskab, at Lægerne i Edingburgh have meget hurtigen helbredt adskillige Cholera-Syge, som vare Døden meget nær, ved at indsprøite dem et kunstigt Serum(nogle Gran kulsuurt Natrum, Kjøkkensalt og Æggehvide, paa et Pd. Vand) i Venerne. Man havde i Løbet af 2 Dage indsprøitet 10, 20, ja indtil 50 Pd., og de Syge fik Liv paany.
Aalborg Stiftstidende, 1832-08-21
Fra den 29de Juli indtil den 3die August incl. ere 191 Skibe, ladede med Korn, passerede igjennem Øresund. Af disse vare 32 bestemte til brittiske, 81 til hollandske, 21 til belgiske, 18 til franske, 2 til hanoverske og 27 til svenske og norske Havne; 4 til Bremen og 1 til Pillau; de 5 øvriges Bestemmelsesteder vare ikke bekjendte.
Aalborg Stiftstidende, 1832-08-21
Den 6te Dr. indbragtes af Fiskere til Fjaltring et paa et Galleasesk. b, som var uden levende Folks Medfølge, ligesom ogsaa uden Master, Takkelage og Ankere. Det havde ikke andet Kiendemærke, end at det var indbrændt Norsk Eiendom - 29-22.
Aalborg Stiftstidende, 1832-08-21
Hovedgaarden Constantinsborg, i Nærheden af Aarhuus opraabes den 17de og 24de Septbr. paa Hr. Justitsraad Lanngs Contoir i Aarhuus, og den 10de October paa selve Gaarden, til Bortsalg, med Tilhørende. J Stockholm vil man vide at Cholera er udbrudt paa Bornholm.